אביאל

אֲבִיאֵל (בתעתיק לטיני: Avi'el) הוא מושב של תנועת החרות, המשתייך למועצה האזורית אלונה. שוכן כשישה קילומטרים מצפון-מזרח לבנימינה. היסטוריה היישוב הוקם באוגוסט 1949 על אדמות הכפר הערבי סינדיאנה (السنديانة), שנכבש במלחמת העצמאות בידי האצ”ל. שטחו כ-3,000 דונם. בעלייה על הקרקע השתתפו כ-40 מתוך 70 חברי הגרעין, שכן חלק מחברי הגרעין עדיין היו בצה"ל. הגרעין המייסד נקרא יד ה-14 על שם 14 חברי הגרעין שנהרגו במלחמת העצמאות. הם עברו הכשרה של כששה חודשים בשוני לפני עלייתם על הקרקע. באוגוסט 1950 קיבלו חברי המושב גנרטור. באוגוסט 1951 היו בתי המושב בבנייה וכביש הגישה למושב בסלילה. מקור השם היישוב קרוי על-שמו של ישראל אפשטיין שכינויו המחתרתי היה "אביאל", שליח האצ"ל ברומא שנהרג ב-28 בדצמבר 1946 כשניסה להימלט מהכלא האיטלקי. במשך שנים נקבע שהיישוב נקרא על שם אביאל מהתנ"ך, סבו של שאול, אולם החלטה זאת בוטלה. אוכלוסייה לפי נתוני הלשכה המרכזית לסטטיסטיקה (הלמ"ס) נכון לסוף 2024, מתגוררים באביאל 779 תושבים, מתוכם 729 תושבי ישראל. שינוי בגודל האוכלוסייה ‎-1.8% בשנה‏. עיינות אביאל כמאתיים מטר דרומית מערבית לכביש הגישה למושב (מכביש 6533), בתוך נחל התנינים נמצא מתחם עיינות אביאל: רצף של כמה מעיינות, בריכות וכן מפל קטן. קישורים חיצוניים אפשטיין, ישראל ("גונדר אביאל") אביאל (ישראל), דף שער בספרייה הלאומית הערות שוליים